b'\n_START_ARTICLE_\nUnitate central\xc4\x83 de prelucrare\n_START_SECTION_\nRegistrele\n_START_PARAGRAPH_\nSetul de registre din cadrul UCP p\xc4\x83streaz\xc4\x83 temporar operanzii unei opera\xc8\x9bii aritmetice sau logice, rezultatele intermediare \xc8\x99i finale, sau adresele acestora. Utilizarea registrelor cre\xc8\x99te viteza de prelucrare, elimin\xc3\xa2nd necesitatea accesului repetat la memorie. Ele reprezint\xc4\x83 deci o memorie intern\xc4\x83 temporar\xc4\x83 foarte rapid\xc4\x83._NEWLINE_Unele registre pot avea func\xc8\x9bii dedicate, altele se pot utiliza pentru orice opera\xc8\x9bii, fiind registre generale. O parte din registre nu sunt accesibile prin program, fiind registre de lucru (de exemplu, registrul de instruc\xc8\x9biuni, care p\xc4\x83streaz\xc4\x83 instruc\xc8\x9biunea curent\xc4\x83 (cea care se execut\xc4\x83 la un moment dat).'